Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si, [www.gov.si](http://www.gov.si)

|  |
| --- |
| Številka 007-190/2020 |
| Ljubljana, 10. december 2020 |
| EVA 2020-2611-0058 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog sklepa o podaljšanju ukrepa delnega subvencioniranja skrajšanega polnega delovnega časa – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), 10. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. [80/20](http://www.uradni-list.si/1/objava.jsp?sop=2020-01-1195), [152/20](http://www.uradni-list.si/1/objava.jsp?sop=2020-01-2610) – ZZUOOP in [175/20](http://www.uradni-list.si/1/objava.jsp?sop=2020-01-3096) – ZIUOPDVE) in šeste alineje prvega odstavka 3. člena Uredbe o objavljanju v Uradnem listu Republike Slovenije (Uradni list RS, št. 20/10 in 36/14) je Vlada Republike Slovenije na ….. seji dne ……….. sprejela naslednji SKLEP:Vlada Republike Slovenije je sprejela Sklep o podaljšanju ukrepa delnega subvencioniranja skrajšanega polnega delovnega časa in ga objavi v Uradnem listu Republike Slovenije. dr. Božo Predalič GENERALNI SEKRETARPrejmejo:* vsa ministrstva,
* Generalni sekretariat Vlade Republike Slovenije,
* Zavod Republike Slovenije za zaposlovanje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:**  |
| - Mateja Ribič, državna sekretarka- Mojca Pršina, v. d. generalne direktorice Direktorata za trg dela in zaposlovanje |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| V jesenskih mesecih smo se v Republiki Sloveniji pričeli soočati z drugim valom epidemije nalezljive bolezni COVID-19. Vlada Republike Slovenije je 18. 10. 2020 sprejela Odlok o razglasitvi epidemije nalezljive bolezni COVID-19 na območju Republike Slovenije (Uradni list RS, št. 146/20) in en mesec kasneje podaljšala razglasitev epidemije še za nadaljnjih 30 dni (Uradni list RS, št. 166/20). Glede na to, da so zaradi epidemioloških razmer še vedno zelo močno omejene nekatere gospodarske aktivnosti (gostinstvo, turizem, nekatere storitve) in da so tudi v 2021 zelo verjetna nadaljnja nihanja gospodarske aktivnosti, se predlaga podaljšanje veljavnosti ukrepa delnega subvencioniranja skrajšanega polnega delovnega časa, ki ga določa Zakon o interventnih ukrepih za omilitev in odpravo posledic epidemije COVID-19 (Uradni list RS, št. 80/20, 152/20 – ZZUOOP in [175/20](http://www.uradni-list.si/1/objava.jsp?sop=2020-01-3096) – ZIUOPDVE), do 30. junija 2021. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | DA |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**Predvidene finančne posledice podaljšanja ukrepa delnega subvencioniranja skrajšanega polnega delovnega časa, za obdobje od 1. 1. 2021 do 30. 6. 2021, so ocenjene v višini 69 mio EUR, ob predpostavki, da bo v tem obdobju v ukrep povprečno mesečno vključenih 38.300 delavcev in da povprečni strošek znaša 300 EUR na delavca, ki je vključen v ukrep (v povprečni strošek je vključen tudi strošek upravljanja projekta na ZRSZ). Ocena temelji na dosedanjih izkušnjah ZRSZ z izvajanjem ukrepa in na predvidevanju, da se bo interes za ukrep še povečal po zaključku izvajanja ukrepa čakanja na delo konec meseca januarja 2021. Skladno z 10. členom Zakona o interventnih ukrepih za omilitev in odpravo posledic epidemije COVID-19 (Uradni list RS, št. [80/20](http://www.uradni-list.si/1/objava.jsp?sop=2020-01-1195), [152/20](http://www.uradni-list.si/1/objava.jsp?sop=2020-01-2610) – ZZUOOP in [175/20](http://www.uradni-list.si/1/objava.jsp?sop=2020-01-3096) – ZIUOPDVE) lahko Vlada Republike Slovenije sprejme sklep o podaljšanju ukrepa delnega subvencioniranja skrajšanja polnega delovnega časa najkasneje do 20. 12. 2020. Ukrep se lahko podaljša največ do 30. 6. 2021, kar je skladno s podaljšanjem Začasnega okvirja za ukrepe državne pomoči v podporo gospodarstvu ob izbruhu COVID-19. **Sredstva za izvajanje ukrepa v 2021 se bodo zagotovila s prerazporeditvami sredstev v okviru Proračuna Republike Slovenije za leto 2021**. Ministrstvo, pristojno za delo, bo na podlagi sklepa Vlade RS o podaljšanju ukrepa delnega subvencioniranja skrajšanega polnega delovnega časa, na Organ upravljanja posredovalo Vlogo za spremembo odločitve o podpori (bistvena sprememba operacije), s katero bo predlagalo podaljšanje operacije do 30. 6. 2021 v okviru OP EKP. Dejanska višina sredstev in vir financiranja bo določen skladno s potrjenimi izvedbenimi dokumenti za ukrep, ki bodo usklajeni z Organom upravljanja in ministrstvom, pristojnim za finance.  |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za delo, družino, socialne zadeve in enake možnosti | 2611-20-8191 Skrajšani delovni čas - 11.čl. ZIUOOPE - COVID-19  | 200522– PN8.1-Skrajšani delovni čas-11.čl.ZIUOOPE-14-20-V-EU-COVID-19 |  | 191.956 EUR\* |
| Ministrstvo za delo, družino, socialne zadeve in enake možnosti | 2611-20-8191 Skrajšani delovni čas - 11.čl. ZIUOOPE - COVID-19 | 200523– PN8.1-Skrajšani delovni čas-11.čl.ZIUOOPE-14-20-Z-EU-COVID-19 |  | 898.758 EUR\* |
| *\*Navedena sredstva so namenjena plačilu obveznosti prevzetih do 31.12.2020 iz naslova izvajanja ukrepa skrajšanega delovnega časa na podlagi potrjene operacije ESS v 2020. Sredstva za podaljšanje izvajanja ukrepa do 30.6.2021 se bodo zagotovila s prerazporeditvami v okviru Proračuna Republike Slovenije 2021.* |
|  |
| **SKUPAJ:** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| *\*Sredstva za izvajanje ukrepa se bodo zagotovila s prerazporeditvami sredstev v okviru Proračuna Republike Slovenije za leto 2021.* |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **7.b Predstavitev ocene finančnih posledic pod 40.000 EUR: /** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani./ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| V skladu s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) javnost ni bila povabljena k sodelovanju, ker gre za predlog sklepa vlade. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Mateja RibičDRŽAVNA SEKRETARKA |
|  |

Priloga:

* predlog sklepa,
* gradivo,
* kratka obrazložitev.

**PREDLOG SKLEPA**

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), 10. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. [80/20](http://www.uradni-list.si/1/objava.jsp?sop=2020-01-1195), [152/20](http://www.uradni-list.si/1/objava.jsp?sop=2020-01-2610) – ZZUOOP in [175/20](http://www.uradni-list.si/1/objava.jsp?sop=2020-01-3096) – ZIUOPDVE) in šeste alineje prvega odstavka 3. člena Uredbe o objavljanju v Uradnem listu Republike Slovenije (Uradni list RS, št. 20/10 in 36/14) je Vlada Republike Slovenije na ….. seji dne ……….. sprejela naslednji

SKLEP:

Vlada Republike Slovenije je sprejela Sklep o podaljšanju ukrepa delnega subvencioniranja skrajšanega polnega delovnega časa in ga objavi v Uradnem listu Republike Slovenije.

 dr. Božo Predalič

 GENERALNI SEKRETAR

Prejmejo:

* vsa ministrstva,
* Generalni sekretariat Vlade Republike Slovenije,
* Zavod Republike Slovenije za zaposlovanje.

Priloga: predlog sklepa

Na podlagi 10. člena Zakona o interventnih ukrepih za omilitev in odpravo posledic epidemije COVID-19 (Uradni list RS, št. [80/20](http://www.uradni-list.si/1/objava.jsp?sop=2020-01-1195), [152/20](http://www.uradni-list.si/1/objava.jsp?sop=2020-01-2610) – ZZUOOP in [175/20](http://www.uradni-list.si/1/objava.jsp?sop=2020-01-3096) – ZIUOPDVE) je Vlada Republike Slovenije sprejela

SKLEP

o podaljšanju ukrepa delnega subvencioniranja skrajšanja polnega delovnega časa

I

Ukrep delnega subvencioniranja skrajšanja polnega delovnega časa, ki ga določa Zakon o interventnih ukrepih za omilitev in odpravo posledic epidemije COVID-19 (Uradni list RS, št. 80/20, 152/20 – ZZUOOP in [175/20](http://www.uradni-list.si/1/objava.jsp?sop=2020-01-3096) – ZIUOPDVE), se podaljša do 30. junija 2021.

II

Ta sklep začne veljati naslednji dan po objavi v Uradnem listu Republike Slovenije.

Št.

Ljubljana, … decembra 2020

EVA 2020-2611-0058

Vlada Republike Slovenije

Janez Janša

predsednik

**OBRAZLOŽITEV**

I. Uvod

Z namenom ohranitve delovnih mest zaradi posledic epidemije in preprečitve odpuščanja delavcev iz poslovnih razlogov Zakon o interventnih ukrepih za omilitev in odpravo posledic epidemije COVID-19 (Uradni list RS, št. 80/20, [152/20](http://www.uradni-list.si/1/objava.jsp?sop=2020-01-2610) – ZZUOOP in [175/20](http://www.uradni-list.si/1/objava.jsp?sop=2020-01-3096) – ZIUOPDVE; v nadaljnjem besedilu: ZIUOOPE) ureja možnost odreditve dela s skrajšanim delovnim časom tistih delavcev, ki imajo sklenjeno pogodbo o zaposlitvi za polni delovni čas. Glede na prvi odstavek 13. člena ZIUOOPE lahko delodajalec posameznemu delavcu, s katerim ima sklenjeno pogodbo o zaposlitvi za polni delovni čas, odredi delo s skrajšanim delovnim časom od 1. junija 2020 do najdlje 31. decembra 2020.

Vlada Republike Slovenije (v nadaljnjem besedilu: Vlada RS) lahko ukrep delnega subvencioniranja skrajšanega polnega delovnega časa s sklepom, ki ga izda najpozneje do 20. decembra 2020, podaljša za obdobje v skupnem trajanju največ šest mesecev, vendar ne dlje kot do 30. junija 2021, pod pogojem, da bo Začasni okvir za ukrepe državne pomoči v podporo gospodarstvu ob izbruhu COVID-19 podaljšan v leto 2021.

S četrto spremembo Začasnega okvira za ukrepe državne pomoči v podporo gospodarstvu ob izbruhu COVID-19, objavljeno v Uradnem listu EU št. 340 I z dne 13. 10. 2020, je Evropska komisija Začasni okvir za ukrepe državne pomoči v podporo gospodarstvu ob izbruhu COVID-19 podaljšala do 30. junija 2021.

II. Razmere na trgu dela

V Republiki Sloveniji je bilo konec januarja 2020 na Zavodu Republike Slovenije za zaposlovanje (v nadaljnjem besedilu: zavod) prijavljenih 79.841 brezposelnih oseb. V mesecih, ki so sledili, je trg dela doživel preobrat, saj se je število brezposelnih po razglasitvi epidemije COVID-19 in upočasnitvi oziroma zaustavitvi večine gospodarskih dejavnosti povečalo. Rast števila brezposelnih je spremljal še padec zaposlovanja brezposelnih oziroma zmanjšanje povpraševanja po delavcih. Samo v marcu in aprilu 2020 se je v evidenco brezposelnih na novo prijavilo 22.267 oseb oz. 123 % več kot v primerljivem obdobju leta 2019. Zaradi nastalih razmer, ki so močno prizadele gospodarstvo, so na zavodu beležili hiter porast prijav iz razloga trajnega prenehanja potreb po delu, najštevilčnejša kategorija med novoprijavljenimi brezposelnimi pa so bili brezposelni, ki jim je prenehalo delovno razmerje za določen čas. Epidemija je najbolj prizadela gostinstvo, turizem, promet, trgovino in predelovalne dejavnosti, manj pa zdravstvo in socialno varstvo.

Vlada RS se je na nastalo stanje odzvala hitro in sprejela ukrepe, ki so pomagali podjetjem prebroditi krizo in na ta način zagotavljati delo kar največjemu številu delavcev. Z namenom ohraniti delovna mesta je sprejela interventne ukrepe za ohranitev delovnih mest. Med delodajalci je najuspešnejši ukrep povračilo nadomestila plače za začasno čakanje na delo, saj po eni strani pomaga pri zniževanju stroškov dela in ohranjanju kritične mase zaposlenih, po drugi strani pa zagotavlja socialno varnost zaposlenih. Delodajalcem pa je za blažitev posledic epidemije na voljo tudi ukrep subvencioniranja polnega skrajšanega delovnega časa.

Z oživitvijo gospodarske aktivnosti in podaljšanjem ukrepov za ohranjanje delovnih mest v poletnih mesecih ni prišlo do nadaljnjega poslabšanja razmer na trgu dela. Od junija 2020 naprej so se razmere na trgu dela začele postopno izboljševati. Ustavilo se je prijavljanje večjega števila novih brezposelnih oseb, obenem pa se je začelo povečevati tudi zaposlovanje brezposelnih. Preklic epidemije in učinki sprejetih interventnih zakonov so ugodno vplivali na gibanje zaposlovanja in brezposelnosti. Povečalo se je število prostih delovnih mest, hkrati se je umirilo odpuščanje, s tem pa prijavljanje novih brezposelnih oseb na zavodu. Ocenjujemo, da so sprejeti ukrepi prispevali k preprečevanju množičnih odpuščanj, saj se je rast števila brezposelnih na zavodu po začetku izvajanja interventnih ukrepov ustavila.

Na novo se je na zavodu v desetih mesecih leta 2020 prijavilo 83.153 brezposelnih, kar je za 36,7 % več kot lani v tem času. Največ oseb se je prijavilo, ker so izgubile zaposlitev za določen čas (38.743). Prijavilo se je še 8.483 iskalcev prve zaposlitve ter 22.989 trajno presežnih delavcev in stečajnikov. Iz evidence se je odjavilo skupaj 74.791 brezposelnih oseb, od teh 56.904 zaradi zaposlitve, kar je 15,8 % več kot v primerljivem obdobju leta 2019. Ob koncu oktobra 2020 je bilo registriranih 83.654 brezposelnih oseb, kar je 15,5 % več v primerjavi z oktobrom 2019. Število prostih delovnih mest se je v oktobru 2020, po zviševanju v petih zaporednih mesecih, znižalo.

Stopnja registrirane brezposelnosti, ki jo izračunava Zavod RS za zaposlovanje, je septembra 2020 znašala 8,6 %, kar je za 1,4 odstotne točke več kot septembra 2019 (7,2 %). Sezonsko prilagojena stopnja anketne brezposelnosti, ki jo na podlagi podatkov raziskovanja Aktivno in neaktivno prebivalstvo izračunava Eurostat, je bila septembra 2020 4,7 %, kar je za 0,2 odstotne točke več kot septembra 2019 (4,3 %).

V jesenskih mesecih smo se v Republiki Sloveniji začeli spopadati z drugim valom epidemije nalezljive bolezni COVID-19, saj smo priča njenemu hitremu in eksponentnemu širjenju med populacijo. Epidemiološke razmere so zahtevale ponovno razglasitev epidemije na celotnem območju Republike Slovenije. Vlada RS je 18. 10. 2020 sprejela Odlok o razglasitvi epidemije nalezljive bolezni COVID-19 na območju Republike Slovenije (Uradni list RS, št. 146/20). Ker smo bili v novembru še vedno priča hitremu širjenju nalezljive bolezni COVID-19, je Vlada RS podaljšala razglasitev epidemije za 30 dni, odlok je začel veljati 18. novembra 2020 (Uradni list RS, št. 166/20).

Ponovno so omejene nekatere gospodarske aktivnosti (gostinstvo, turizem, nekatere storitve). Na Uradu Republike Slovenije za makroekonomske analize in razvoj (v nadaljnjem besedilu: UMAR) v Jesenski napovedi za 2020[[1]](#footnote-1) predvidevajo 6,7-odstotni padec BDP. Za prihodnje leto napovedujejo 5,1-odstotno gospodarsko rast, za leto 2022 pa 3,2-odstotno rast.

Po napovedih UMAR se bo povprečno število registriranih brezposelnih oseb v letu 2020 gibalo okoli 87,9 tisoč, v letu 2021 okoli 92,9 tisoč in v letu 2022 okoli 83,6 tisoč registriranih brezposelnih oseb. Posledično se bo do leta 2021 zvišala tudi stopnja registrirane brezposelnosti, in sicer na 9,5 %, v letu 2022 pa upadla na 8,5 %, stopnja anketne brezposelnosti pa naj bi se po napovedih po skoku v letu 2020 na 5,6 % postopno zniževala do 4,8 % v letu 2022.

Zaradi ponovnega naraščanja okužb po Evropi, vključno z Republiko Slovenijo, se je negotovost v jesenskih mesecih okrepila, zato so zelo verjetna nadaljnja nihanja gospodarske aktivnosti, ki bodo v prihodnje vplivala tudi na razmere na trgu dela. Število registriranih brezposelnih je sredi novembra kljub ponovnemu omejevanju poslovanja od sredine oktobra ostalo podobno kot v predhodnih dveh mesecih. 26. novembra 2020 je bilo po neuradnih (dnevnih) podatkih zavoda brezposelnih nekaj manj kot 84.000 oseb (okoli 16 % več kot pred letom).

Na ohranjanje števila na podobni ravni v veliki meri vpliva podaljševanje interventnih ukrepov za ohranjanje delovnih mest, saj se je do zdaj izkazalo, da imajo pozitiven vpliv na trgu dela.

**III. Utemeljitev razlogov za podaljšanje ukrepa »COVID-19 Delno subvencioniranje skrajšanja polnega delovnega časa« do 30. 6. 2021**

Zaradi slabih epidemioloških razmer so tudi v prihodnjih mesecih zelo verjetna nadaljnja nihanja gospodarske aktivnosti, ki vplivajo tudi na razmere na trgu dela. Z namenom ohraniti delovna mesta in preprečiti odpuščanja delavcev iz poslovnih razlogov, ministrstvo, pristojno za delo, predlaga Vladi RS, da sprejme sklep o podaljšanju ukrepa subvencioniranja polnega skrajšanega delovnega časa do konca junija 2021.

Ocenjuje se, da bo ukrep delnega subvencioniranja skrajšanja polnega delovnega časa tudi v prihodnje zmanjšal tveganje, da bi se podjetja, ki se zaradi krize COVID-19 soočajo z nizkim povpraševanjem ali negativnimi šoki v produktivnosti, odločala za odpuščanje delavcev. Brez sprejetih ukrepov, kamor spada tudi omenjeni ukrep in ga delodajalci prepoznavajo kot koristnega, bi se kriza zagotovo odrazila v večjem številu brezposelnih oseb.

Do vključno 27. 11. 2020 je zavod za ukrep subvencioniranje krajšega delovnega časa prejel 13.894 vlog delodajalcev za 63.364 zaposlenih (en delodajalec je lahko oddal več vlog, tudi večkrat za istega zaposlenega). Podatki zavoda kažejo, da je do zdaj v ukrep subvencioniranja skrajšanega delovnega časa vključenih 4.469 delodajalcev za skupno 22.531 zaposlenih oseb pri teh delodajalcih. Do 30. novembra 2020 bo v okviru ukrepa delodajalcem izplačanih 17.265.138,82 evra (OPOMBA: podatki za interventne zakone so začasni, saj se ti tedensko spreminjajo).

Stanje na trgu dela in izkazan vedno večji interes delodajalcev kažeta, da je ukrep delnega subvencioniranja skrajšanja polnega delovnega časa še vedno potreben, zato se predlaga njegovo podaljšanje do 30. junija 2021.

1. *Republika Slovenija, Urad RS za makroekonomske analize in razvoj, oktober 2020* [↑](#footnote-ref-1)